Túrakód: G520\_03 / Táv.: 24,2 / Frissítve: 2018-04-02

Túranév: Szentes térsége / 20-25 km-es edzőkör #3

Leírás:

24,2 km-es futó „körünk” szinte teljes mértékben szilárd burkolatú talajon *(kerékpárúton, mellékúton)* halad.

Ugyanazon az útvonalon jutunk a fordulópontig, mint vissza.

A Széchenyi Liget elől startolunk a kerékpárúton.   
*(A tréningen figyelemmel kell lennünk az útvonal, időnként jelentős kerékpáros forgalmára!)*   
A bicikli utat és a zöld kör turistajelzését kell követnünk a 451-es út kereszteződéséig, mely a Tisza töltésén található. Közben át kell kelnünk tizenegy útkereszteződésen, melyből kettő a körforgalmaknál találhatók, itt alapos körültekintést igényel az átkelés!   
Kocogásunkat idáig a rámpa emelkedője színesíti.

Itt célszerű az útpadkáján, a forgalommal szemben haladva maradni.   
*(A track is ide lett rögzítve.)*   
A híd járdáján átérve balra fordulva, a töltésen haladjunk tovább.

Fordulónkat 5,8 km-rel arrébb *(úp.: 001ford)*, a Kilencesi Gátőrháznál érjük el *(72,7 tkm)*.   
Eddig azonban elhaladunk a kisívű jobbosban, a mentett oldalon látható szobortalapzat, valamint odébb, a vízkivételi mű mellett, melyet elhagyva már látómezőnkbe kerül a gátőrház.

Visszafelé, már a befutott nyomvonalat követve érünk kiindulási pontunkra.

Feldolgozták: Vukovich Sándor *(Vuki)*, (VZs).jpg

*Tapasztalataidat, élményeidet őrömmel fogadjuk!   
(Fotó és videó anyagokat is várunk.)*